Sak til Mental helse Nordland sitt årsmøte

Samfunnet rundt oss krever at vi må være gode på digitale medier, kunne håndtere teknisk utstyr og være flink til å bruke ulike dataprogrammer. Dette gjør hverdagen effektiv og vi har mulighet til å holde oss oppdatert. Ulempen med denne utviklingen er at mange kan opplever digital utenforskap. Utfordringer med å finne frem i den digitale verden kan føre til angst, følelse av mislykkethet og unødvendige frustrasjoner. Viktige verdier som mestring og fellesskap kan bli utfordret ved for mye digital kommunikasjon. God informasjon, opplæring og oppfølging er viktig hvis alle skal ha mulighet til å være med i denne utviklingen.

Mental helse Nordland må jobbe for å motvirke digital utenforskap både i egen organisasjon og i samfunnet ellers.

21.03.2024

Mental helse Vestvågøy

**Vedtak gjort av styret 08.04.24:**

MH Nordland ser den utfordring som skjer i organisasjonen og i samfunnet. Vi må bare beklage, men dette er den utviklingen vi står overfor. Og vi kan ikke «melde oss ut», vi må gjøre så godt vi kan å henge med. Vi er i stor utvikling, og dette er noe vi må være med på for å kunne drive en organisasjon. Det har stor betydning, både i forhold til økonomi samt dialogen med alle rundt oss. Vi kommer ikke bort fra denne digitale verden. Vi alle kan også ta kontakt med sentralleddet, organisasjonsrådgiver, og få hjelp i forhold til opplæring og kursing. I tillegg skal hvert lokallag og fylkeslag ha egne studieledere, disse kan også være til hjelp med å organisere kurs o.l.

Det er fint å kunne koble inn ungdom her, som har fått dette inn med «morsmelka». Vi kan få god læring av å ta dem med.

MH Nordland vil også sende denne saken videre til sentralt. Da for å videreformidle denne utfordringen, som sikkert gjelder flere i lokal og fylkeslag i organisasjonen. Det er lokallag som sliter med å få folk til å sitte i styrene pga. det økende fokuset om digitalisering. MH Nordland ønsker økt fokus på datakunnskap i organisasjonen som helhet.